Създаването на възможно най-сигурния браузър е най-важният приоритет за екипа на Google Chrome.
Сигурният браузър ви помага да предотвратите заплахи – например фишинг и злонамерен софтуер, които могат
да откраднат паролите ви – или нещо по-лошо.
Безопасната виртуална среда (т. нар. „пясъчник“) е функция, която вградихме в Google Chrome, за да подобрим
сигурността на браузъра. Ето как работи тя:
В Chrome всеки отворен от вас уебсайт или уеб приложение представлява отделен и
независим процес.
Например, ако отворите три различни уебсайта в три различни раздела в браузъра,
всеки раздел отговаря на отделен процес.
Така че ако един раздел се срине, браузърът и другите отворени раздели не трябва да бъдат засегнати.
Безопасната виртуална среда осигурява защитен слой около всеки от тези процеси. Точно както
истинския пясъчник, тя е проектирана да създаде ограничена работна среда около всеки процес.
Ако случайно отворите злонамерена уеб страница, предназначена да навреди на компютъра ви, или дори
познат уебсайт, който е компрометиран от хакери, безопасната виртуална среда на браузъра е разработена да попречи на
злонамерения код на завладения уебсайт да причини допълнителни вреди на компютъра ви.
Злонамереният код се обхваща от безопасната виртуална среда, за да не засегне други раздели във
вашия браузър или машина.
Така нещо лошо може да се случва в един раздел, но веднага щом го затворите, то изчезва –
при това без да навреди на компютъра ви.
Всички страници, които разглеждате в Chrome, са поставени във виртуална среда. Има обаче и
други части на браузъра, които също се възползват от нея.
Приставките са допълнителен софтуер, който се добавя към браузъра, за да активира полезна
функционалност. Например Adobe Flash Player е широко използвана приставка, която разрешава уеб
съдържание, например онлайн видеоклипове и игри. Приставките също така ви позволяват да разглеждате PDF документи онлайн.
Те са широко използвани и осигуряват мощна функционалност, но тази масова употреба и
мощ може да ги направят основна цел за атаки срещу сигурността във всички браузъри.
Потребителите са още по-уязвими към атаки, ако използват приставки, които не са
актуални. Остарелите приставки често съдържат съществуващи слабости.
В усилията си да защитим по-добре потребителите на Chrome от пробиви в сигурността създадохме и
поставихме в безопасна виртуална среда Flash и PDF директно в Chrome. Тези интеграции използват
механизма за автоматична актуализация на Chrome, за да гарантират, че винаги са актуални.
Това означава, че като потребител на Chrome, винаги ще получавате последните корекции за сигурност
за интеграциите.
За да научите повече за Chrome и сигурността, посетете: google.com/chrome/security.